CELEX: 32022R0994
Language: sk
Date: 2022-06-24 00:00:00
Title: Vykonávacie nariadenie Rady (EÚ) 2022/994 z 24. júna 2022, ktorým sa vykonáva nariadenie (EÚ) 2022/879, ktorým sa mení nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine

24.6.2022   
               
               
                  SK
               
               
                  Úradný vestník Európskej únie
               
               
                  LI 167/1
               
            
         VYKONÁVACIE NARIADENIE RADY (EÚ) 2022/994
         z 24. júna 2022,
         ktorým sa vykonáva nariadenie (EÚ) 2022/879, ktorým sa mení nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2022/879 z 3. júna 2022, ktorým sa mení nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (1), a najmä na jeho článok 1 ods. 21,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 3. júna 2022 prijala nariadenie (EÚ) 2022/879, ktorým sa zmenilo nariadenie Rady (EÚ) č. 833/2014 (2) a zaviedli ďalšie reštriktívne opatrenia s cieľom pozastaviť vysielaciu činnosť určitých médií, ktoré sú uvedené v prílohe VI k nariadeniu (EÚ) 2022/879, v Únii alebo smerovanú na Úniu. Podľa článku 1 ods. 21 nariadenia (EÚ) 2022/879 podlieha uplatniteľnosť takýchto opatrení vo vzťahu k jednému alebo viacerým z týchto médií prijatiu vykonávacích aktov Radou.
                  
               
                     (2)
                  
                  
                     Rada po preskúmaní príslušných prípadov dospela k záveru, že opatrenia uvedené v článku 2f nariadenia (EÚ) č. 833/2014 by sa mali uplatňovať od 25. júna 2022 vo vzťahu ku všetkým subjektom uvedeným v prílohe VI k nariadeniu (EÚ) 2022/879,
                  
               PRIJALA TOTO NARIADENIE:
         
            Článok 1
            Opatrenia uvedené v článku 2f nariadenia (EÚ) č. 833/2014 sa uplatňujú od 25. júna 2022 vo vzťahu ku všetkým subjektom uvedeným v prílohe VI k nariadeniu (EÚ) 2022/879.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. júna 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Ú. v. EÚ L 153, 3.6.2022, s. 53.
         
            (2)  Nariadenie Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 229, 31.7.2014, s. 1).